Coloma (Avià) - Viquipèdia, l'enciclopèdia lliure\n(S'ha redirigit des de: Cal Coloma (Avià))\nCal Coloma o simplement la Coloma és una masia al municipi d'Avià, al Baix Berguedà. Cal Coloma és al veral de Cal Guixé, a la Rovira, al municipi d'Avià, al sud-est del camp de futbol municipal. Cal Ramonet, Cal Janó, Ca la Verònica i el Mas la Parera són les masies més properes a Cal Coloma.\n42° 04′ 16″ N, 1° 48′ 59″ E / 42.071049°N,1.816389°E / 42.071049; 1.816389\nCal Coloma és una masia orientada al sud de diversos cossos, el principal de planta rectangular, estructurat en planta baixa i dos pisos superiors. La seva coberta és a dues aigües amb teula àrab. El parament és a base de pedres de diverses mides sense treballar unides amb molt morter i deixat a la vista. La porta d'accés és un arc de mig punt adovellat amb carreus ben escairats. Sobre seu hi ha un balcó amb obertura allindanada. La resta d'obertures estan disposades de forma arbitrària; a l'últim pis hi destaquen dues obertures de grans dimensions a la zona dreta, amb balcons de totxanes que donen a l'assecador. Pel que fa a la resta de cossos, són de planta baixa, arrebossats. Aquests presenten un aspecte molt diferent de la masia pròpiament dita, segurament perquè pertany a una campanya constructiva posterior.\nLa casa actual és una construcció nova que es va fer el 1984 per a substituir una antiga construcció de la que només en resten trossos de 40 cm d'alguns murs i que s'utilitzen coma marges dels camps dels conreus del voltant. La casa vella havia patit diverses reconstruccions i era feta de pedra. Aquesta tenia un assecador obert a les golfes. La casa actual no té cap interès, ja que no conserva res de l'antiga construcció.\nEstà catalogada al mapa de patrimoni de la Generalitat de Catalunya amb el número 2986 (1983) i al mapa de patrimoni de la Diputació de Barcelona té el número d'element 08011/119. És un edifici que té un ús productiu i que està en estat de conservació dolent. Gaudeix de protecció legal al BPU i ZEA, al POUM d'Avià i al DOGC del 12 de juliol de 2011. Concretament, el que està protegit és l'entorn de la zona. A Coloma s'hi ha fet un projecte per a donar feina als nens disminuïts psíquics del Berguedà que s'havien format a la Llar Santa Maria de Queralt de Berga. A més d'una bugaderia, a Coloma hi ha granges de cria i engreix de conills i gallines.\n3 Bibliografia i documents\nA l'edat mitjana ja existia l'antiga casa de Coloma. El 1984, com que l'antiga casa estava molt malmesa, es va enderrocar i s'hi va construir un edifici nou per tal d'albergar-hi una granja i una bugaderia per a donar feina a disminuïts psíquics del Berguedà que té el nom de Taller Coloma.\nEn un document de 1338 es documenta a Guillem de Coloma d'Avià quan va comprar un terreny del mas Grau de Coforb (Capolat). El 1353 hi ha un document d'establiment emfitèutic d'una casa de Sallagosa, a Berga que fou fet per Elicsena, dona de Ramon de Coloma d'Avià.\nUn document del 1406 es refereix a una vinya i un terreny de Pere de Coloma. El 1447 es cita a Joan de Coloma d'Avià, que havia mort intestat, raó per la qual els seus fills, el 1496, van vendre el mas de Coloma, que estava en alou del Monestir de Ripoll, a Joan Mas. Aquesta última és la referència directa més antiga de Cal Coloma. La masia també apareix en el fogatge de 1553 i a diverses fonts del Segle XVI. El cadastre de 1767 i l'amillarament de 1856 són altres documents destacats a on surt esmentat el mas.\n↑ 1,0 1,1 «Cal Coloma». pat.mapa.gencat. [Consulta: 3 setembre 2015].\n↑ 2,0 2,1 2,2 2,3 2,4 2,5 Cortés Elía, María del Agua. «Coloma». Mapa de patrimoni. Diputació de Barcelona. [Consulta: 3 setembre 2015].\n↑ Arxiu de Cal Mas\n↑ Arxiu Corona d'Aragó\nCAPSADA, J, VALL-LAMORA, R, 1990: Masies d'Avià, a: L'Erol, 31, pàgines 14-16. Berga, Àmbit de Recerques del Berguedà.\nEls nous veïns, a Ressó, nº5, p. 9.\n1987: Coloma: Un taller especial al servei dels disminuïts psíquics de la comarca, a: Ressó, nº12, p. 5.\nArxiu de la Corona d'Aragó. Batllia General, classe AB, vol 2, Feudorum Bergae.\nObtingut de «https://ca.wikipedia.org/w/index.php?title=Coloma_(Avià)&oldid=23398365»\nDarrera modificació: 2 maig 2020 a les 14:14


Moviment higienista - Viquipèdia, l'enciclopèdia lliure\nLes Dents de Scie construït el 1931 a Trappes.\nEl moviment higienista és un moviment arquitectural i d'urbanisme que predica l'aplicació de les teories higienistes. És el resultat, al començament del segle XX, dels treballs de metges i polítics (sobretot el «Musée social») lluitant contra la insalubritat dels habitatges parisencs i la propagació de la tuberculosi.\nL'escola de la república va ser igualment desenvolupada en el marc d'aquest moviment, així, el volum de les aules i la mida de les finestres foren calculats segons les dades científiques de l'època per tal d'optimitzar l'oxigenació i l'assolellada per als joves alumnes, i això a totes les escoles d'aquesta mena a França. Cal fixar-se doncs que totes les escoles construïdes durant aquest període obeeixen al mateix esquema.\nConcretat sobretot per la celebració d'un Congrés internacional de sanejament i de salubritat de l'habitatge que tingué lloc a París el 1904, predica una arquitectura científica inspirant-se en el model hospitalari i dels sanatoris i preconitza principalment la major assolellada possible dels allotjaments.\nAquest moviment va tenir una forta influència sobre els arquitectes moderns, d'Henri Sauvage a Le Corbusier passant per Tony Garnier.\n↑ «Coll Bacardí y la corriente higienista» (en castellà). ARQUITERRASSA, 23-05-2017.\nObtingut de «https://ca.wikipedia.org/w/index.php?title=Moviment_higienista&oldid=22291345»\nDarrera modificació: 9 nov 2019 a les 19:18\nLa pàgina va ser modificada per darrera vegada el 9 nov 2019 a les 19:18.


Alteracions a la mobilitat per la Cursa de Bombers | Info Barcelona | Ajuntament de Barcelona\nMés de 15.000 persones participen en la 21a edició de la Cursa dels Bombers de Barcelona, que un any més manté el recorregut original pel centre de la ciutat. Un circuit que transcorre per alguns dels llocs més emblemàtics de Barcelona com l’estació de França o l’Arc de Triomf.\nLes afectacions pel muntatge de les instal·lacions de la sortida i l’arribada de la cursa seran les següents:\nA partir de les 8.00 hores de dissabte, al passeig de Picasso es tallarà la calçada del carril bus del costat de Besòs; i a l’avinguda del Marquès de l’Argentera es tallaran el carril bici, el carril d’estacionament i el carril bus de la banda de muntanya.\nA partir de les 15.00 hores de dissabte, a l’avinguda del Marquès de l’Argentera es tallarà a la calçada un carril més de circulació (costat de muntanya).\nA partir de les 20.30 hores de dissabte:\nPasseig de Picasso: tall de la calçada central i lateral en sentit Llobregat i dels dos sentits del tram des de l’av. Marquès de l’Argentera fins a pg. Pujades.\nAvinguda del Marquès de l’Argentera: des de pla de Palau i pg. Picasso, només quedarà obert un carril (costat de mar) per poder accedir a l’estació de França i al pg. Circumval·lació.\nEntre passeig de la Circumval·lació i avinguda Icària: tall del tram de Ramon Trias Fargas a av. Marquès de l’Argentera (costat de muntanya).\nPasseig de Pujades: tallat el tram de pg. Lluis Companys a pg. Picasso (costat de muntanya).\nEs prohibeix l’estacionament de vehicles i de motos a la vorera de les 4.30 hores a les 15.00 hores de diumenge a l’avinguda del Marquès de l’Argentera (amb tall total entre pla de Palau i passeig de Picasso). A les 15.00 hores haurà de quedar restablert el trànsit de vehicles a l’avinguda del Marquès de l’Argentera i al passeig de Picasso, i es prioritzarà l’obertura de l’avinguda.\nGran Via de les Corts Catalanes, entre rambla de Catalunya i passeig de Gràcia\nLa cursa anirà per la calçada de mar, que es dividirà i deixarà els tres carrils del costat de muntanya per als corredors i un carril al costat de mar per als vehicles procedents del lateral del costat de mar de la Gran Via.\nGran Via de les Corts Catalanes, entre passeig de Gràcia i Marina\nLa cursa anirà per la calçada central, que es dividirà i deixarà tres carrils al costat de mar per als corredors i dos al costat de muntanya per als vehicles.\nMarina, entre Gran Via de les Corts Catalanes i Ausiàs Marc\nEs dividirà la calçada per la doble línia contínua i deixarà el costat de Llobregat per als corredors i el costat de Besòs per als vehicles.\nCasp, entre Roger de Flor i passeig de Sant Joan\nLa calçada es subdividirà per fer-la de doble sentit.\nEs dividirà la calçada entre el passeig de Josep Carner (costat de Besòs) i l’avinguda del Paral·lel, es deixaran tres carrils (costat de Besòs) per als corredors i la resta per als vehicles.\nVies en les quals s’inverteix el sentit de circulació\nUn cop tallada, a les 5.00 hores, la sortida del carrer del Comerç cap a l’avinguda del Marquès de l’Argentera, es facilitarà la sortida dels vehicles del pàrquing per l’itinerari: Ribera (en sentit contrari) – Comercial – Fusina (en sentit contrari) – Comerç (en sentit contrari) – Princesa.\nPla de Palau (calçada de mar)\nEl trànsit procedent dels carrers General Castaños, Ocata i Marquesa haurà de sortir per la calçada de mar de pla de Palau (part posterior de l’Escola de Nàutica) en sentit contrari, cap a la plaça de Pau Vila.\nS’invertirà la circulació entre el carrer del Parc i la Rambla per tal de donar sortida als vehicles dels carrers Ample i Josep Anselm Clavé.\nS’invertirà la circulació per tal de donar sortida als vehicles pel carrer Ample.\nS’invertirà la circulació entre els carrers Verdaguer i Callís i General Álvarez de Castro, per tal de donar sortida als vehicles de la zona.\nS’invertirà la circulació del carrer de Manso, entre Rocafort i Calàbria, per tal de donar sortida als vehicles de la zona.\nS’invertirà la circulació del carrer de Calàbria, entre Manso i Parlament, per tal de donar sortida als vehicles de la zona.\nS’invertirà la circulació del carrer Marquès de Campo Sagrado, entre Viladomat i Borrell, per tal de donar sortida als vehicles de la zona.\nCasp, entre Marina i Roger de Flor\nS’invertirà la circulació del carrer de Casp, per tal de donar sortida als vehicles de la zona.\nPasseig de Sant Joan (costat de Besòs)\nS’invertirà la circulació entre Alí Bei i l’avinguda de Vilanova per tal de donar sortida als vehicles de la zona.\nLínies d’autobusos afectades\nD20, H12, H14, H16, V11, V13, V15, V17, V21, 6, 7, 13, 19, 21, 22, 24, 39, 41, 45, 47, 50, 51, 54, 55, 59, 62, 63, 66, 67, 120 i 121.


S'espera per aquesta tarda una nevada amb gruixos d'entre 3 i 10 cm a bona part del litoral - El Gerió Digital\nEl Govern decidirà en poques hores si demà se suspenen totes les classes\nDijous, 2 de febrer de 2012 15:46h\nA Blanes ja hi han caigut els primers flocs de neu (arxiu)\nEl litoral català es prepara per rebre de manera imminent un segon episodi de nevades més intens que el d'aquesta nit. Començarà a les Comarques Gironines i anirà baixant cap al Camp de Tarragona. A les comarques interiors hi nevarà menys i a les de Terres de l'Ebre està pràcticament descartada cap precipitació. Als Pirineus, no es preveuen tampoc "grans descàrregues". "Segur que hi haurà nevades a nivell de mar, que deixaran una capa de neu d'entre 3 i 10 cm", ha anunciat.\nLa neu que caurà serà "més flonja" que la del temporal de març de 2010. Una característica que farà que agafi amb més facilitat però que provocarà afectacions menys greus que llavors. Les previsions tampoc fan patir per uns talls en el subministrament elèctric com els d'aquell temporal. Les companyies elèctriques, presents al comitè de crisi del Govern, així ho afirmen.\nEl conseller sí ha volgut avisar, en sentit contrari, que el descens de les temperatures facilitarà la producció de plaques de gel a les vies de circulació. Un perill que perdurarà al llarg de tot el cap de setmana. "Cal evitar agafar el cotxe, i si s'agafa, extremar la prudència i fer-ho amb el dipòsit ple, per si es cau en una retenció".\nSense classes divendres?\nA la reunió d'aquesta tarda a les sis el consell assessor de Protecció Civil es prendrà la decisió definitiva de suspendre o no les classes aquest divendres. No es prendrà tant per la neu que pugui caure si no per les plaques de gel a les carreteres que posen en risc el transport escolar. En qualsevol cas, totes les activitats extraescolars que impliquin abandonar el centre, com "les excursions", sí s'hauran de posposar.\nAccident d'un bus escolar\nAquest matí, a tres quarts de dotze, un bus escolar que transportava 18 alumnes s'ha vist implicat en un accident a Sant Boi de Lluçanès (Osona). "No hi ha cap ferit i tots els menors ja són a casa seva", ha tranquil·litzat el conseller. De moment, a les carreteres catalanes s'ha registrat un mort i un ferit greu des que va començar la primera nevada, tots dos produïts arran de l'accident que va tenir lloc ahir prop de la mitjanit a Castellbell i el vilar (Bages).\nPrimer episodi superat\nEl Primer episodi ha quedat, mica en mica, enrere. "És cert que s'ha prolongat més hores del què apuntaven les previsions", ha admès Puig. Però "les principals incidències" s'han superat "amb certa normalitat".\nDurant les properes hores el fred, però, baixarà fins a registrar rècords històrics. A l'interior el termòmetre marcarà els 10 graus sota zero i més a prop de la costa rondarà els 0 graus.


Subvencions per a l’any 2022 per afavorir l’autoocupació de joves en el marc del programa REACT-UE\nConvocatoria finalitzada / Publicada el 15 de desembre de 2021\nLes mesures de foment del treball autònom que regula aquesta convocatòria consisteixen en la subvenció d’un import fix de fins a 13.510,00 euros per a cada jove que es doni d’alta com a treballador/a autònom de manera ininterrompuda en el règim especial de la Seguretat Social dels treballadors autònoms (RETA), en el règim especial de treballadors del mar, en el règim especial de treballadors de la mineria del carbó o en la mutualitat del col·legi professional corresponent, durant un període de 12 mesos per garantir un ingrés mínim al treballador/a autònom a l’inici de la seva activitat econòmica. Poden ser (...).\nConvocatoria finalitzada / Publicada el 12 de novembre de 2021\nL’objecte d’aquesta Ordre és obrir el tràmit d’inscripció prèvia per als ajuts extraordinaris directes en resposta a la pandèmia de la COVID-19, adreçats a treballadors i treballadores autònoms (empresaris i professionals) i empreses no financeres per al suport a la solvència i reducció de l’endeutament del sector privat. Cal presentar el formulari d’inscripció prèvia dins del termini. Aquest formulari produeix els efectes de sol·licitud de l’ajut. Els requisits de les persones interessades que poden efectuar la inscripció prèvia són: Empresaris o professionals i les empreses que realitzin alguna de les activitats econòmiques incloses en la Classificació Nacional d’Activitats Econòmiques (CNAE) (...).\nConvocatòria subvencions per a empreses per a la contractació de persones aturades de Molins de Rei\nDisponible fins el dia 31/07/2022 / Publicada el 9 de novembre de 2021\nS’ha obert la convocatoria de subvencions per a empreses per a la contractació de persones aturades de Molins de Rei. Les empreses sol·licitants es podran beneficiar d’un màxim de 4.200 € en concepte d’ajut per a cada sol·licitud per contractes de sis mesos a jornada complerta. Per jornades de treball a temps parcial les quanties anteriors es calcularan proporcionalment a la jornada efectivament contractada, essent el mínim exigible el 50% de la jornada laboral complerta. En el cas que el contracte laboral tingui una durada de dotze mesos, les empreses sol·licitants es podran beneficiar de fins a 2.000€ més d’ajut (...).\nAjuts a projectes singulars en mobilitat elèctrica, MOVES II\nConvocatoria finalitzada / Publicada el 28 d'octubre de 2021\nSón elegibles per aquest nou programa els projectes relacionats amb la utilització del vehicle elèctric i de pila de combustible que contribueixin a la reducció del consum d’energia final i, com a conseqüència, a la menor dependència energètica del petroli i la disminució d’emissions de CO2. S’atorgaran ajuts als projectes que presentin un grau significatiu d’innovació en alguna de les següents àrees: Mobilitat elèctrica i aplicacions TIC; Infraestructura de recàrrega de vehicles elèctrics innovadora, recàrrega d’hidrogen per vehicles i integració amb altres xarxes intel·ligents; Aplicacions de nous desenvolupaments de bateries i emmagatzematge elèctric per mobilitat; Projectes de desenvolupament o innovació de nous processos o (...).\nSubvencions per a projectes de desenvolupament de noves oportunitats de negoci\nConvocatoria finalitzada / Publicada el 27 d'octubre de 2021\nQui pot ser beneficiari? Empreses constituïdes segons alguna de les següents formes jurídiques: societat de responsabilitat limitada, societat anònima, societat laboral i societat cooperativa i, amb establiment operatiu a Catalunya. Què es subvencionarà? La realització, per part de proveïdors acreditats per ACCIÓ, d’un pla de negoci per desenvolupar una nova oportunitat de negoci identificada per l’empresa en el seu pla estratègic. Import màxim de l’ajut? Màxim del 75% de la despesa subvencionable del projecte acceptada, amb un màxim de 30.000€ El termini de presentació de sol·licitud restarà obert fins a les 14:00 hores del dia 22 de novembre de 2021. (...).\nConvocatoria finalitzada / Publicada el 26 d'octubre de 2021\nEls Cupons a la indústria 4.0 tenen per objectiu la concessió d’ajuts per la contractació de serveis d’innovació i la implementació de tecnologies de la indústria 4.0 per millorar els productes, els serveis o els processos de l’empresa. Es poden bescanviar per un dels següents serveis: Cupó diagnosi indústria 4.0: Definició d’un full de ruta per a la transformació digital de l’empresa. Aquesta diagnosi inclou la identificació d’oportunitats de millora per permetre la incorporació de noves tecnologies i facilitar el canvi estratègic, organitzatiu i cultural cap a la indústria 4.0 amb l’establiment de plans de transformació. Ajut màxim: 8.000 euros (...).\n1 2 … 30 31 Pàgina següent >


Anna Santos:”Ens hem allunyat de la maternitat, però estem tornant a trobar el nostre lloc” | Revista de Ripollet\nPosted on 11 març 2016 by Redacció in Portada, Societat // 0 Comments\nAnna Santos és assessora a Mamicria Ripollet, un grup que es dedica a donar suport a dones en el tema de la maternitat, la lactància i la criança des del respecte a la decisió personal de cada mare. A més és professora de ioga i acompanya a dones durant els moments previs a l’embaràs i durant el part. El passat dijous dia 3 va donar una xerrada al Centre Cultural i ens vol explicar la seva visió sobre el tema com a professional i com a mare.\nRevista de Ripollet: Quin va ser el punt d’inflexió en el que vas decidir dedicar la teva vida a assessorar?\nAnna Santos: Va ser quan va nàixer el meu primer fill. La maternitat sempre ha estat molt present a la meva vida, i quan va arribar el moment vaig adonar-me de que moltes coses no em quadraven. Tot i així, no vaig pensar en dedicar-m’hi professionalment, però vaig començar amb el ioga i una alumna em va preguntar si la podia acompanyar al part. L’experiència em va portar a realitzar cursos i a especialitzar-me.\nRdR: Com arribes a Mamicria Ripollet?\nA. S.: Fa un any em vaig venir a viure a Ripollet perquè volia portar el meu fill a l’Escola El Martinet. De seguida em vaig posar a buscar grups de criança i em vaig posar en contacte amb Mamicria per oferir-me com a assessora, perquè és un grup que em fascina.\nRdR: Tu tens un projecte personal, MummyKi. En què consisteix?\nA. S.: MummyKi (mummiki.com) és un projecte que treballa per tractar les diferents àrees que suposa la maternitat: post-part, part i recuperació, lactància, inclús ioga i pediatria. Recullo experiències fruit de converses amb dones,i juntant-ho amb el que aprenc elaboro textos per respondre a les preguntes que qualsevol mare es pot plantejar, encara que queden moltes per respondre, però hi poso el meu granet de sorra.\nRdR: Ets professora de ioga, pràctica que has integrat a la teva feina d’assessora. Com ajuda el ioga durant l’embaràs, el part i el postpart?\nA. S.: Ajuda a tornar a escoltar el nostre cos, el nostre cicle, a trobar un ritme propi, a cuidar l’esquena, a sentir les nostres pors i emocions i a entendre la recuperació del nostre cos després de l’embaràs, ja que és un procés que pot causar molta inseguretat. A més, si integrem el nostre fill a la pràctica del ioga enfortirem els nostres vincles i és un exercici d’experimentació i aprenentatge molt important.\nRdR: La dona ha deixat la maternitat de banda?\nA. S.: Sí, fa uns anys es va apartar socialment la maternitat, ja que ens trobàvem en un conflicte: ser mares però alhora ser dones triomfadores en el món laboral. Ara estem buscant un altre cop el nostre lloc, hem tornat a voler aprofitar el màxim del nostre temps amb els nostres fills, hem tornat a demanar respecte per voler alletar i a rescatar el part natural. Crec en la feminitat que diu: “jo sóc dona, tinc una fertilitat fantàstica i sóc una gran professional”.\nRdR: Creus que per aquest motiu s’ha perdut la lactància anys enrere, fent ús de la llet en pols?\nA. S.: Seguir alletant és una dificultat que tenim totes quan comencem a treballar després de la baixa. Tot i així, el motiu de que s’hagi perdut la lactància és que no rebíem la suficient informació com per demostrar que la llet de fórmula no té més poder que la nostra pròpia llet. Aquest debat ens ha separat a les dones les unes de les altres, entre les que volíem alletar i les que no. Cal que estiguem unides un altre cop.\nRdR: Ets doula, acompanyes a les dones durant el part. Quina és l’ajuda que proporciones?\nA. S.: La meva ajuda no és sanitària, sinó de recolzament emocional. En un procés tan mecanitzat com són els parts avui dia, a la dona li tranquil·litza molt parlar amb una altra dona, ja que busquem estar segures durant el part, però ens feia falta aquesta figura, ja que es deixa més espai a la intuïció i li donem la benvinguda al fill, cosa que havia quedat una mica absent anys enrere.\nRdR: Creus que som lliures durant el part?\nA. S.: La llibertat és relativa. Som lliures perquè decidim de quina manera volem parir, i si volem alletar, i com serà la criança del nostre fill, però tot i així, tenim la sensació de que no és ben bé així. Podem demanar un part natural, però a l’hora d’hospitalitzar-nos estem venudes, perquè no acabem de controlar el que passa, i acaben decidint per nosaltres. Com a mares, el que volem és el millor pels nostres fills, i no seguirem lluitant si creiem que mèdicament necessitem ajuda.\nRdR: Quines són les pors que es desperten pels parts naturals?\nA. S.: Hi ha dones que, per por, demanen la cesària, perquè no confien en que podran fer-ho per si soles, o carregant-se amb tota la responsabilitat. La pregunta que els convido a fer és si deixaran que la por els domini. Tot i així, cadascú és lliure de fer el que li doni més seguretat, però puc assegurar que un part natural dóna poder.\nRdR: Les dones som conscients de les nostres capacitats com a mares?\nA. S.: Tenim moltes pors i inseguretats. Jo parlo amb dones que em diuen que alletaran si poden. És clar que poden! Som dones, i estem preparades per donar el pit, hem de seguir la nostra intuïció. Tampoc hem de tenir conflictes interns a l’hora de seguir el que ens diuen que s’ha de fer i el que creiem que s’ha de fer. Estem més que preparades, i les respostes als nostres dubtes estan dins nostre: només hem de fer un exercici d’instrospecció.\nMamicria Ripollet és un grup de suport format per dones, mares i assessores professionals que es reuneixen setmanalment per tractar els diferents temes que es plantegin i per donar suport a aquelles que tinguin dubtes i pors.\nPodeu assistir lliurement a una reunió, només cal accedir a la seva pàgina de Facebook (Mamicria Ripollet), on es recorda periòdicament el dia de la reunió, que sol ser els dijous. També atenen consultes a través de missatge privat al Facebook o a través el correu electrònic: mamimamo.ripollet@gmail.com.\nTot i així, en cas de voler la resposta a algun dubte, recomanen assistir a les reunions, ja que el grup de mares i assessores està més que preparat per donar solucions.\nMamicria celebra la Setmana Mundial de l’Alletament Matern


La pel·lícula embarassada dAngelina Jolie guanya el premi Stanley Kramer 2018 - notícies de celebritats | CAT.rickylefilm.com\nLa pel·lícula embarassada dAngelina Jolie guanya el premi Stanley Kramer 2018 - notícies de celebritats\nAngelina Jolie: "Jo podria acabar embarassada"\nPodrien Angelina Jolie i Brad Pitt poden configurar per afegir a la seva ja magnífica ventrada de sis? L'actriu va revelar en una entrevista recent que de fet podria "acabar embarassada" en un futur pròxim.\nJolie va confessar que, mentre que ella i Pitt no estan activament tractant de concebre un fill (TMI?), La possibilitat de nosaltres sentir el repicar d'unes passes Jolie-Pitt en algun moment aviat és real.\n"Res del que preveu de moment, però simplement no saben", va dir Jolie. "Podria acabar embarassada."\nElla va passar a parlar sobre la seva relació amb Brad, a raig sobre el agraïda que se sent en tenir l'actor en la seva vida.\n"Suposo que el que he après de Brad és ser capaç de tenir el tipus de família la felicitat i el benestar ve abans del seu propi", va dir. "Estic molt, molt agraïts de tenir una família tan amorosa, i no m'agradaria tenir que sense ell."\nTambé va revelar recentment que se sent afortunat d'estar viu després de "temps foscos" gastats durant la seva joventut.\nL'actriu va parlar durant una entrevista de 60 minuts, en què va revelar que hi va haver moments quan era més jove que ella pensava que podria haver-la matat.\n"Vaig anar a través de temps més foscos, més pesats i jo els van sobreviure", va dir el presentador Bob Simon. "No vaig morir jove. Així que sóc molt afortunada. Hi ha altres artistes i persones que no van sobreviure certes coses."\n"La gent pot imaginar que vaig fer el més perillós, i ho vaig fer el pitjor. Per moltes raons, jo no hauria d'estar aquí... Només. Massa vegades en què va estar a punt de massa coses perilloses, massa oportunitats pres també, massa lluny."\nNo obstant això, Jolie va estar a punt de que se sàpiga exactament quines eren aquestes pallassades "perillosos". També va insistir que ella és "encara una noia dolenta", però prefereix usar el seu sentit de l'aventura d'una manera més saludable en aquests dies. "Encara tinc aquest costat de mi és només en el seu lloc ara Pertany a [parella Brad Pitt] -.. O les nostres aventures," va explicar.\nPerò no és tot pessimisme per Angelina. La seva nova pel·lícula, A la terra de sang i mel, que marca el seu debut com a directora, està a punt de guanyar un premi pels productors aclamat Guild of America.\nLa pel·lícula de guerra de Bòsnia, que representa la història d'amor d'un home complex de Sèrbia que s'enamora d'una noia musulmana, també va ser escrit i co-produït per Jolie, i serà guardonat amb el cobejat premi molt Stanley Kramer en 2012.\n"A la terra de sang i mel és una extraordinària pel·lícula que retrata una història d'amor complexa enfront dels terrors de la guerra de Bòsnia, especialment cap a les dones," presidents Sindicat de Productors Hawk Koch i Mark Gordon en un comunicat.\nPublicat el 23 de desembre de 2011, també serà elegible per a possibles nominacions a l'Oscar.\nCELEBRITAT AMOR VIDA MALSONS\nESTRELLES que s'han destacat PER LES SEVES HOMES\nFONT: telègraf, DAILY MAIL\nEva Chen sobre com va aconseguir el seu treball a Instagram\nKatie Price HIV re-Tweet fa ràbia a Twitter\nRihanna Crop Over festival, vestit de 2018\nSimon Cowell i la seva família - Lauren Silverman, imatge i notícia del nadó\nColin Firth Tinker Tailor Soldier Spy entrevista\nEntrevista amb Michael B Jordan Creieu 2018: Instagram, Magic Mike 3 i Friday Night Lights\nAnne Hathaway baby Boy Nom: First Child amb el marit Adam Shulman\nEntrevistes One Direction en el seu llançament de fragàncies\nProva de copyright dEd Sheeran sobre la cançó de Matt Cardle song\nEntrevista a Alicia Vikander Tomb Raider\nEls guanys i els salaris de Zoella es van revelar\nPel·lícula divergent Premiere -trailer i escenes - Notícies Shailene Woodley Suki Waterhouse


Apartment Green Mango Belgrade Sèrbia - Ofertes d'hotels amb els MILLORS DESCOMPTES EN LÍNIA\nStrahinjica Bana 22, Stari Grad, Belgrade, Sèrbia, 11000 - Veure al mapa\nMés informació sobre Apartment Green Mango\nBen situat a la l'oci nocturn, els paisatges, la cultura area de Belgrade ciutat, Apartment Green Mango us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Green Mango és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de transport hotel/aeroport, lloguer de cotxes, ascensor, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, despertador, aparell de televisió a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Belgrade, el Apartment Green Mango és el lloc perfecte per una estimulant i emocionant escapada.


Ajuntament de la Garriga/S'entreguen els diplomes d'alfabetització\nS'entreguen els diplomes d'alfabetització\nÚltima revisió 03-12-2013 10:01\n29 alumnes van rebre el passat 2 de desembre el seu diploma del curs d'alfabetitizació lingüística i digital organitzat per l'Ajuntament.\nEren persones inscrites en la borsa de treball que no tenien les competències bàsiques pel món laboral, però en canvi eren bons professionals en el seu ofici. Amb les classes, a càrrec de la professora Mariona Alcántara contractada en el marc dels plans ocupació municipals 2013, se'ls dota d'eines per superar aquestes competències bàsiques que els permetrà més accés al mercat laboral.\nL'alcaldessa Meritxell Budó i el regidor de Promoció Econòmica van destacar la importància d'aquests cursos per no deixar aquests professionals capacitats fora del mercat laboral.\nFoto alumnat Curs Alfabetització


llapis de colors: I tu, què hi tens al cap?\nLa nostra amiga Sàlvia, de pinzellades al món, va presentar-nos fa uns mesos les il·lustracions de Paula Dominguez Romeo. A partir d'aquests móns interiors tan divertits, els alumnes de 2n ens hem preguntat què hi tenim a dins del cap nosaltres i què hi tenen a dins del cap la gent gran. Aquest és el resutat:\nI tu, què hi tens al cap? 2n_A\nI tu, què hi tens al cap? 2n_B\nPublicat per EVT a 9:34\ngatobus 4 de juny de 2010 a les 15:45\nSempre m'han agradat molt els dibuixos dels nens i nenes, que estan lliures de prejudicis i pintent el que senten, son dibuixos frescos!\nSàlvia 4 de juny de 2010 a les 21:47\nAçò si que és una excel·lent SORPRESA!!!Me'ls he mirat i remirat i requetemirat tots i m'han ENCANTAT! La imaginació al poder, amb colors.\nPlas, plas, plas!!! Un fort i gran aplaudiment per a tots els artistes.\nAmb el vostre permís m'ho emporto al blog, per a que altres nens i nenes prenguen bona nota i s'animen també a ser tan i tan creatius com vosaltres. Us icaré com un exemple a seguir, per a que aquest estiu no s'avorrisquen.\nEspero que vosaltres passeu també unes molt bones vacances (no s'oblideu de llegir i de portar un bloc i llapis per a dibuixar i escriure, que m'ha contat un donyet que en estiu la creativitat augmenta per mil.\nTan sols em resta donar-vos dos besadetes a cadascú molt fortes i una especial per a la profe.\nSi en vacances passeu per Cocentaina (interior d'Alacant) sapigueu que en aquesta biblioteca sempre hi ha un raconet per a rebre-vos i una bibliotecària encantada de conèixer-vos personalment.\nAi, m'he emocionat!\nUs envie en una avió de paper color taronja un grapat de besadetes i abraçades, junt a unes quantes pessigolles.\nAnònim 10 de juny de 2010 a les 17:27\nQue bonic i engrescador, tots aquests caparrons plens de dibuixos, idees, projectes i somnis!\nAnònim 10 de juny de 2010 a les 17:33\nhola soc la Júlia als dibuixos tots son molt\nAnònim 20 de juny de 2010 a les 12:09\nla verdad que bueno estan tot los dibujos los felicitos a todos por esa imaginacion tan grande de paso quiero agradecer a la mestres eva por todo lo que los a abrindado en stos 2años y gracias por hacernos difrutan tanto de nuestros hijo con todo lo ke han aprendido en estos 2años tan importante para ellos enhora buena un saludo y bon estiu mama del joaquin\nUn joc de rol per aprendre normes!\nLes cançons que més ens agraden\nL'últim dia a la ràdio\nLa faula del porc espí\nConte a la ràdio!\nFinalistes al I concurs de blocs educatius d'Osona...


Ulleres de vista Etnia Barcelona East Village quadrades metàl·liques d’estil vintage color rose gold. Muntura per graduar amb possibilitat de filtre blau per pantalles.\nCategories: Etnia Barcelona, Ulleres quadrades, Ulleres de veure, Ulleres Dona, Marques Casual, Menú, PER FORMA\nEn Etnia Barcelona fem història a través de col·laboracions amb mites de l’món d’art i la fotografia. En Etnia Barcelona treballem únicament amb lents minerals de la casa italiana Barberini de màxima qualitat. Elaborades a partir de vidre pur i treballades amb tecnologia més avançada ofereixen la millor experiència visual i són resistents a les ratllades.\nTreballem amb diferents categories de lents i diversos nivells d’enfosquiment, depenent de l’estil i la finalitat de l’ús de cada producte. La lent photocromatica reacciona als raigs ultraviolats enfosquint a l’detectar-los, fent que la visió s’adapti còmodament als canvis i els ulls es queden relaxats.\nMarques Luxe (100)\nPER FORMA (324)\nUlleres quadrades (109)\nCadena ulleres de perles


Medi Ambient reconeix tala de pins al Penyagolosa però diu que és 'legal' - Diari La Veu\nEscriba el número 116890\nEl coportaveu de Compromís en les comarques del Nord, Carles Mulet, ha valorat la resposta de la Conselleria de Medi Ambient a la denúncia efectuada per les organitzacions ecologistes Acció Ecologista-Agró i Bosc Viu, les quals han assegurat que en una finca privada al voltant del Parc de Penyagolosa s’ha efectuat una tala de pins.\n“Altra vegada més tiren balons fora, sense donar cap tipus de dades de la suposada activitat, tampoc han contestat ni la quantitat d’arbres que han permès talar, ni les mesures que han imposat als propietaris per realitzar aquesta activitat”, ha denunciat Mulet.\nFora del límits del Parc?\nA pregunta realitzada pel diputat Juan Ponce per la tala de pins en l’entorn del Parc, Conselleria s’ha limitat a respondre que “ha hagut una sol•licitud d’aprofitament forestal fora dels límits del PORN -Pla d’Ordenació dels Recursos Naturals- el que segons la llei forestal és absolutament legal”.\nEncara que la finca no forma part del Parc, la realitat diu que es veu inclosa en el PORN al qual es refereix Conselleria, per tant cal que es protegisca i que Medi Ambient vigile el compliment de l’autorització.\n“La sensibilitat pel Medi Ambient de la consellera Bonig i el seu departament, queda perfectament raonada en la resposta donada, ve a ser: si compleixen la llei que facen el que vulguen, així, sense cap mesura de control ni coneixement del volum forestal afectat”, ha incidit el membre de Compromís.\nPer acabar, Mulet ha demanat que “no tot val en zones protegides, no pot ser afavorir per damunt del territori, els negocis privats; la degradació a què estan sometent el Parc Natural de Penyagolosa en els darrers temps, posa en perill un espai tan emblemàtic com aquest, únic en les comarques del Nord”.\nEscriba el número 729410


Consulta Virtual – ASME\nPublicado el abril 2, 2020 abril 7, 2020 Asme\nHem creat aquest espai de consulta virtual perquè volem que rebeu la millor atenció per part d’ASME de forma personalitzada i de qualitat.\nEl nostre equip us ajudarà responent les vostres consultes que us puguin sorgir envers Activitat Física, Nutrició i Fisioteràpia.\nPer qualsevol dubte, comentari, necessitat posem a la vostra disposició aquest correu electrònic consultes@asme.es on us respondrem en un termini màxim de 24h.\nUs assessorarem des de la vessant esportiva, resolent els dubtes que pugueu tenir en referència als aspectes relacionats amb l’activitat física i que afavoreixen per mantenir-se en forma\nOscar Parra Tejero\nTècnic superior en activitats físiques i esportives\nTècnic en fitness i Entrenador Personal\nUs ajudarem millorar els vostres hàbits alimentaris per tal d’aconseguir una alimentació saludable i així millorar el teu estat de salut. Treballarem conjuntament amb el departament d’activitat física a fi de poder oferir-vos la millor qualitat en la resposta de les vostres consultes.\nUs aconsellarem amb la intenció de prevenir o tractar qualsevol patologia. Treballarem conjuntament amb el departament d’activitat física a fi de poder oferir-vos la millor qualitat en la resposta de les vostres consultes.\nEspecialista en fisioterapia esportiva\nMàster en teràpia manual


El Llevant compleix 112 anys consolidat en l'elit - À Punt\nEl Llevant compleix 112 anys consolidat en l'elit\nAquesta és la setzena temporada dels granota en Primera Divisió\n09 de setembre 2021 - 13:30\nEl Llevant està d'aniversari. El club compleix 112 anys d'història i ho fa on sempre ha volgut estar, en Primera Divisió. Aquesta temporada és la setzena en la categoria, la cinquena consecutiva des que va ascendir la temporada 2016-2017.\nEn aquests 112 anys d'història el club ha passat per multitud de fases. Bones i roïnes. Des d'uns primers anys en regional i en Tercera Divisió, categoria que va deixar definitivament en la temporada 86-87, fins a la glòria de jugar contra els millors equips estatals, classificar-se per a disputar competició europea en la campanya 2012-2013 o arribar, amb el format actual, a totes unes semifinals de Copa del Rei la temporada passada.\nAra, el club, ja ben assentat i amb un dels entrenadors més consolidats de tots els que conformen la Primera Divisió, el Llevant pretén seguir sumant anys i mirant al futur per aconseguir la glòria.


Els mercats desconfien d'Espanya\nLa prima de risc es dispara i l'executiu espanyol prepara una emissió d''hispabons', com vol el Govern\nNova jornada complicada per a l'economia. Els mercats van castigar ahir l'Íbex-35 i la prima de risc. El govern central estudia que les comunitats autònomes puguin emetre bons amb l'aval de l'Estat.\nLAIA FORÈS / MANEL MANCHÓN BRUSSEL·LES / BARCELONA 23/03/2012 00:00\n260x366 DIFICULTAT DE FINANÇAMENT PER A LES AUTONOMIES A Catalunya i a la resta de les comunitats autònomes els costa cada vegada més trobar finançament als mercats. El ministeri d'Economia es planteja ara que els governs autonòmics puguin emetre deute amb l'aval de l'Estat. El ministre d'Economia, Luis de Guindos, calcula que les comunitats es podrien estalviar mil milions anuals. / JAVIER LIZÚN/ EFE DIFICULTAT DE FINANÇAMENT PER A LES AUTONOMIES A Catalunya i a la resta de les comunitats autònomes els costa cada vegada més trobar finançament als mercats. El ministeri d'Economia es planteja ara que els governs autonòmics puguin emetre deute amb l'aval de l'Estat. El ministre d'Economia, Luis de Guindos, calcula que les comunitats es podrien estalviar mil milions anuals. / JAVIER LIZÚN/ EFE\nEls mercats no donen cap treva a Espanya. Quan la crisi del deute semblava que s'allunyava, la desconfiança en l'economia espanyola s'ha tornat a instal·lar als mercats. L'Íbex-35 va tancar ahir amb pèrdues de l'1,62% i la prima espanyola, que mesura el diferencial amb el bo alemany a deu anys, es va enfilar fins als 360 punts a conseqüència, sobretot, de l'alerta llançada per alguns economistes sobre les dificultats que tindrà Espanya per pagar els seus crèdits. Per segon dia consecutiu, la prima de risc es va engreixar fins a acostar-se als temuts 400 punts, si bé tant les autoritats espanyoles com les comunitàries descarten que Espanya necessiti un rescat europeu.\nA la desconfiança dels mercats s'hi sumen les dificultats d'algunes autonomies per trobar finançament. La solució, tot i que no seria definitiva, podrien ser els anomenats hispabons . El ministeri d'Economia ha començat a temptejar els mercats per emetre aquest tipus de bons, emissions de títols de deute públic de les autonomies amb aval de l'Estat. La decisió arriba després de comprovar que les comunitats tenen totalment tancat l'accés als mercats. I després d'algunes experiències traumàtiques -encara que volien ser més una prova que un intent real- de comunitats com ara Castella-Lleó, que acaba de col·locar només 53 milions d'euros, quan l'objectiu era de 200 milions. El mateix ministre d'Economia, Luis de Guindos, va admetre dijous passat al Senat que li atreia la idea dels hispabons . El ministeri calcula ara que les autonomies es podrien estalviar fins a mil milions d'euros l'any, amb l'aval de l'Estat.\nPressió de Catalunya\nLa petició, però, l'ha reiterat el conseller d'Economia, Andreu Mas-Colell, que s'ha queixat darrerament de la gran contradicció existent: mentre el Tresor ha col·locat deute de l'Estat a preus raonables en els mercats, les comunitats no han pogut finançar-se a l'exterior. La data clau va ser la primavera del 2010, amb el rescat de Grècia. Des d'aquell moment, ni Catalunya ni altres comunitats van poder recórrer als mercats.\nEntre les possibilitats que valora el ministeri d'Economia, segons informa Reuters citant fonts del mercat, s'inclouen aquests hispabons . Precisament, el Govern va comunicar ahir que posa en marxa una nova emissió de 2.000 milions d'euros -com va informar ahir l'ARA- per a inversors minoristes, és a dir, els bons anomenats patriòtics i que busquen inversors particulars en vista de la impossibilitat de buscar inversors institucionals en els mercats mundials. Els potencials inversors podran escollir entre bons a un any, amb un cupó fix del 4,5%, o a dos anys, amb un cupó fix del 5%. Els cupons es pagaran trimestralment.\nEls hispabons podrien resoldre els problemes d'algunes autonomies, però difícilment posarien fi a la crisi del deute, que afecta, entre altres socis de l'euro, Espanya. Tot i que en les últimes setmanes semblava que els mercats havien relaxat la seva pressió, en els últims dies la desconfiança ha augmentat perillosament. Si l'economia espanyola no està en una situació tan complicada com la grega o la portuguesa, per què els mercats desconfien i castiguen Espanya?\nL'eurozona no ha aconseguit reforçar el fons de rescat\nEls socis de l'euro busquen desesperadament fórmules per augmentar almenys fins a un bilió d'euros el fons de rescat europeu, dotat amb 440.000 milions d'euros. Els dubtes d'Alemanya per augmentar la dotació del fons han contribuït a afegir incertesa. Els mercats consideren que si s'han de rescatar estats de la mida d'Espanya o Itàlia, no hi haurà prou diners.\nL'augment de la dotació del fons ha de servir com a tallafocs de la crisi grega i també per desincentivar els atacs especulatius dels inversors contra els països del sud. Es tracta de demostrar als mercats que hi ha prou diners per ajudar qualsevol estat membre. "Espanya és el soci que corre més risc, després de Portugal, si la Unió Europea no aconsegueix que el tallafocs del fons de rescat tingui un volum suficient", apunta l'economista en cap de Saxo Bank, Steen Jakobsen.\nIncertesa sobre el dèficit\nEl govern espanyol encara ha de presentar els comptes del 2012\nEls mercats tampoc no perdonen que Espanya encara no tingui pressupostos d'aquest any ni hagi explicat totes les mesures d'austeritat que aprovarà per reduir el dèficit públic fins al 5,3% del PIB. Això, sumat a l'altíssima taxa d'atur i a les negatives perspectives de creixement per aquest 2012, genera més incertesa.\nLa banca espanyola no té prou reserves, segons Fitch\nTot i la barra lliure de liquiditat que ha ofert a les entitats el Banc Central Europeu (BCE), l'agència de qualificació Fitch considera que els bancs espanyols no tenen prou capital per respondre a les exigències del govern espanyol. Només se salven el Santander i el BBVA.


Grup Ferre de Restauració | Talons entre vinyes del Penedès per a una trobada a Club Sumoll\nTalons entre vinyes del Penedès per a una trobada a Club Sumoll\n28 maig Talons entre vinyes del Penedès per a una trobada a Club Sumoll\nPosted at 16:34h in Sumoll\tby\toscar 0 Comments\nVaig arribar a casa a les 18:45h i havia quedat a les 19:20h a Francesc Macià. Tenia el temps molt just per dutxar-me, decidir què posar-me – en funció aquesta decisió, la majoria de les vegades t’acabes canviant perquè no t’agrada, i, com a conseqüència, perds més temps- i sortir de casa. El rellotge no s’aturava. Tant de bo ho hagués fet ni que fos per vint minuts. Sovint ho penso. En fi, prou lamentacions i anem al gra. Acabada de dutxar va arribar el moment “cara a cara”, amb el meu armari, és clar.\nPrimera opció: uns baggy d’estampat ètnic en tons taronges, una samarreta bàsica blanca i una caçadora vaquera. I podríeu pensar, un look molt simple.\nCorrecte, però el que li donava el toc final era el calçat. Unes sandàlies de falca en un to beix precioses. Però vaja, seguint el que us he explicat al principi, aquesta era la primera opció, que no va ser la meva elecció final. I entre tanta pressa, vaig optar per un clar guanyador: un body negrellarg, sandàlies de taló alt platejades i una jaqueta motera que li donava un toc despreocupat. Un look smart casual per a la presentació de la nova terrassa chill out de la masia-restaurant Sumoll, situada a La Granda al Penedès.\nNo sé com ho vaig aconseguir, però només em vaig endarrerir cinc minuts.\nLa meva amiga m’ esperava al cotxe per marxar. Quan estàvem arribant a la masia, el trajecte es va fer ràpid i més quan ens endinsàvem a la zona el Penedès. El paisatge característic de les vinyes mentre el sol queia, era espectacular. La llum era màgica.\nVam deixar el cotxe al pàrquing de l’espectacular masia modernista i una catifa vermella esperava l’arribada de tots els convidats. Mentre la creuàvem, una fotògrafa anava retratant les nostres petjades a ritme de taló. A la porta, ens vam identificar i ens van donar pas. Uns nois molt simpàtics esperaven a les escales per acompanyar-nos a la terrassa -situada a la segona planta de la masia, al costat del menjador del restaurant-. Abans de creuar la porta, ens van oferir una copa de cava.\nQuina bona benvinguda!\nUn cop a la terrassa, vam sentir una desconnexió impressionant. El que l’envolta són les vinyes de la família Ferré i Catasús, propietaris de la masia, mentre acompanya una música al més pur estil eivissenc de la mà d’un dj en directe. La decoració és exquisida. Simple, però sofisticada.\nDurant la inauguració, es va servir un càtering increïble i totes les copes que vam voler. Nosaltres vam optar per vi blanc durant els canapès i després, ens vam estirar a l’espectacular llit balinès, gintònic en mà.\nLa nit anava endinsant-se i un mar d’estrelles cobria el cel. Realment vam tenir la sensació d’estar de vacances i només estàvem a 30 minuts de Barcelona.


Conveni marc de col·laboració entre la Fundació Privada Orquestra Simfònica del Vallès i la Universitat de les Illes Balears\nSabadell, 7 de setembre de 2006\nD'una part, l'Excm. i Mgfc. Sr. AVEL·LÍ BLASCO ESTEVE, rector de la UNIVERSITAT DE LES ILLES BALEARS, ubicada a Palma de Mallorca, carretera de Valldemossa, Km 7.5, amb NIF núm. Q-0718001-A, en nom i representació de la Universitat de les Illes Balears, segons el que estableixen la Llei orgànica 6/2001, de 21 de desembre, d'universitats, i el Decret 170/2003, de 26 de setembre, pel qual s'aproven els Estatuts de l'esmentada universitat.\nI de l'altra, la FUNDACIÓ PRIVADA ORQUESTRA SIMFÒNICA DEL VALLÈS, fundació de caràcter privat, constituïda el dia 17 d'abril de 1996 davant del Notari de Barcelona Sr. Enrique Peña Belsa sota el número 1.243 del seu protocol i inscrita amb el núm. 1002 en el Registre de Fundacions de la Generalitat de Catalunya, segons resolució de la Conselleria de Justícia de data 16 de juliol de 1996, domiciliada a Sabadell, carrer Narcís Giralt núm. 40 i CIF G-61111845, representada en aquest acte per el Sr. ALBERT BARDOLET MAYOLA en la seva qualitat de Director General.\nAmbdues part es reconeixen la capacitat d'obrar i la representació necessària per a l'atorgament del present conveni, i\nI. Que ambdues institucions tenen objectius comuns i/o complementaris en àrees de difusió, formació i recerca de la música, i que, per tant, la col·laboració permetrà aprofitar al màxim els seus potencials.\nII. Que és d'interès positiu la unió i la coordinació de les dues institucions per tal de sumar esforços per establir camins d'actuació que afavoreixin i incrementin el benefici mutu.\nIII. Que ambdues institucions han establert i mantingut contactes a través del vicerectorat de Projecció Cultural de la Universitat de les Illes Balears, en àrees relacionades amb temes afins a aquests departaments/àrees.\nIV. Que, en base al que s'ha exposat anteriorment, s'obre un ampli espectre de possibilitats de col·laboració, per la qual cosa es considera oportú subscriure un protocol que permeti un millor aprofitament dels recursos i una cooperació activa en el desenvolupament de temes d'interès comú, per tant, acorden signar el present conveni marc que es regirà per les següents clàusules.\nPRIMERA.- Finalitat de la col·laboració\nEl present conveni marc té per objecte emmarcar i coordinar les activitats de la Fundació l'Orquestra Simfònica del Vallès i de la Universitat de les Illes Balears en àrees de la formació, difusió i recerca de la música, entre altres:\nOrganitzar un curs de lliure elecció durant el curs universitari, amb un valor mínim de 2 crèdits universitaris sobre el sector de la música simfònica de les orquestres.\nRealitzar un concert durant el curs universitari de l'Orquestra Simfònica del Vallès, a les instal·lacions designades per la Universitat de les Illes Balears.\nFacilitar la participació dels estudiants de la Universitat de les Illes Balears en les activitats pedagògiques i artístiques que realitzi la Fundació Orquestra Simfònica del Vallès.\nAmbdues parts concretaran de mutu acord les condicions específiques en que es duran a terme cada una de les actuacions esmentades, i de qualsevol altra activitat conjunta que es realitzi, mitjançant annex que degudament signat formarà part integrant del present conveni.\nSEGONA.- Relació de recursos humans i materials\nEl programa compte amb el finançament de l'Obra Social de la Caixa d'Estalvis i Pensions de Barcelona, "la Caixa".\nCada una de les institucions aportarà recursos humans i materials a l'execució del present conveni per tal de que aquest pugui arribar a bon fi en els termes establerts per a cada una de les activitats mitjançant el corresponent annex.\nSens perjudici del que estableix el paràgraf anterior, la Universitat de les Illes Balears es compromet a:\nCedir l'espai per a la realització del curs i del concert, així mateix com els recursos humans i logístics necessaris a les instal·lacions de la universitat.\nFer difusió de les activitats anteriors per facilitar el màxim número d'espectadors al concert i inscripcions al curs. En aquesta difusió, a més de la Universitat, hauran de constar com a organitzadors l'Obra Social de la Caixa d'Estalvis i Pensions de Barcelona, "la Caixa", i l'Orquestra Simfònica del Vallès.\nI, la Fundació Orquestra Simfònica del Vallès és compromet a que l'Orquestra Simfònica del Vallès realitzi el concert i a dur a terme els cursos, sempre i quan les condicions logístiques i meteorològiques ho permetin.\nTERCERA.- Establiment d'una comissió mixta\nPer facilitar el seguiment de la col·laboració, es constituirà una comissió mixta integrada per un representant del vicerectorat de Projecció Cultural de la Universitat de les Illes Balears, així com per un representant de la Fundació Orquestra Simfònica del Vallès.\nLa tasca de la comissió mixta és la de concretar les activitats que es duran a terme. Les tasques de planificació resten supeditades al calendari de la gestió acadèmica de la Universitat de les Illes Balears.\nAquesta comissió es reunirà, com a mínim, un cop l'any.\nQUARTA.- Durada del conveni\nEl present conveni serà vigent des de la data de la seva signatura fins el dia 31 d'agost de 2007, i es prorrogarà automàticament per períodes anuals, excepte que qualsevol de les parts notifiqui a l'altra per escrit amb una antelació mínima d'un mes natural a la terminació del període en curs la seva decisió de no prorrogar el conveni.\nI, en prova de conformitat, ambdues parts signen el present conveni marc per duplicat i a un sol efecte en el lloc i data expressats en l'encapçalament.\nPer la Fundació Privada Orquestra Simfònica del Vallès\nAlbert Badolet Mayola\nEl present acord marc el va aprovar el Consell de Direcció de data 5 de setembre de 2006 i el va ratificar el Consell de Govern en data 26 de setembre de 2006, de conformitat amb el que estableixen els articles 21.2.24 i 178 dels Estatuts de la Universitat de les Illes Balears, aprovats pel Decret 170/2003, de 26 de setembre (BOIB núm. 136, de 30 de setembre).


Punxes a la sorra (Momama Teatre): de novembre 2007\nActualment a Argelers no hi queda res del que va passar a partir de l'any 39. La gran platja d'Argelers avui és un gran reclam turístic i on començava el camp ara hi ha un bosquet de pins. La resta són hotels, restaurants, xiringuitos i quioscos típics de zona turística.\nA les fotografies tirades l'abril del 2007 veiem un discret monument amb una placa que explica els fets just al lloc on començava el camp, davant de l'hotel Lido, si hi aneu és fàcil trobar aquest hotel, el camp s'allargava fins on ara hi ha un càmping, també es veu un rierol que és esmentat a l'obra. El poble d'Argelers també té un altre lloc pel record: és una espècie de monument apartat que ells anomenen "cementiri dels espanyols", allà hi ha un jardinet en mal estat sobre una fossa comuna i una placa amb alguns noms, res més, algú hi va deixar una bandera legítima de la República, la nostra aportació va ser una planta i una fulla on vaig escriure "Visca la llibertat, mori el feixisme". Mig any més tard hi vam tornar a veure si en quedava res i no ens va sorprendre veure que ni planta ni full havien sobreviscut, la bandera també havia desaparegut.\nAls llocs d'informació turística d'Argelers i Sant Cebrià contesten incòmodes si els demanes sobre els vestigis dels camps, et diuen "no queda nada, no queda nada". Quan es faci la pel·lícula i el lloc s'ompli de curiosos a la recerca del passat hauran de ser més amables, ja s'ho trobaran.\nText i fotos: Jordi Roca i Font. Cliqueu-les per veure-les més grans.\nPublicat per JRoca_Font a divendres, de novembre 30, 2007 1 comentari:\nEtiquetes de comentaris: Visita a Elna i Argelers\nPublicat per JRoca_Font a dimecres, de novembre 28, 2007 2 comentaris:\nPublicat per JRoca_Font a dimarts, de novembre 27, 2007 Cap comentari:\nAquesta foto correspon a la sala de parts de la maternitat d'Elna que les dones anomenaven Marruecos. Per la zona republicana corrien històries sobre la ferocitat de les tropes anomenades "Moros de Franco", eren molt temuts i per això de la sala de parts en van dir així, el part era també un moment temut. Per sort les dones que van parir allà van ser afortunades ja que als camps o a unes quadres de cavalls properes a Perpinyà on portaven a parir les dones dels camps la mortalitat infantil era altíssima.\nA l'obra surten referències d'aquests fets.\nPublicat per JRoca_Font a dissabte, de novembre 24, 2007 Cap comentari:\nPublicat per JRoca_Font a divendres, de novembre 23, 2007 Cap comentari:\nAquesta foto s'exposa a la maternitat.\nAl peu de foto hi diu: "L'Amèlia amb la Sílvia. És professora i defensa amb vigor les idees republicanes."\nUna de les protagonistes de Punxes a la sorra també és mestra de la República.\nPublicat per JRoca_Font a dimecres, de novembre 21, 2007 Cap comentari:\nLa senyora Fillols era la llevadora d'Elna i sovint ajudava en els parts a la Maternitat. A l'obra s'hi fa una petita referència.\nLa foto és feta a la maternitat mateixa.\nPublicat per JRoca_Font a dimarts, de novembre 20, 2007 Cap comentari:


www.labordadurtx.org >> divulgació >> GEgant Blanc\nCentrarem aquest escrit exclusivament en la mida per ser un punt que sovint ha estat motiu d'acalorades i engrescades polèmiques entre els partidaris de les diferents opcions que ens dóna el marge d'alçada mínima i màxima (10-12 cms. tant per mascles com per femelles) medició que s'efectua a nivell de la creu.\nAquest marge ens ve donat per l'estàndar que ens diu: "mascles 70 a 80 cms.; femelles: 65 a 75 cms. Una tolerància de 2 cms. per damunt és admesa pels subjectes perfectament típics".\nVeiem que, en els "punts de no confirmació del Gos de Muntanya dels Pirineus", sobre aquest aspecte afirma: Mida no compresa entre els límits de l'estàndar, les màximes poden ser leugerament sobrepassades si els gossos són armoniosos i si les femelles conserven la seva aparença femenina".\nUna de les primeres mostres de l'atenció que sempre ha portat aquest tema, el trobem en l'anuari de la RACP de l'any 1917, en el que M. Senac-Lagrange (fundador i president d'aquesta associació desde 1923 fins el 1954), escrivia: "Referent a la mida sembla estar en estat de regressió desde fa un ciert número d'anys". Per altra banda P. Mégnin escrivia el 1877 en un comunicat a la revista Aclimatatión: "Hi ha als Pirineus, sobre tot a la comarca de l'Ariege, un gos encara més gran i més fort que el gos de Sant Bernat". I alguns anys més tard, a la seva obra sobre el gos, indica pel Gos dels Pirineus una mida de 80 a 85 cms., arribant als 90 cms. "Aquests animals no es troben actualment i no coneixem cap gos que arribi als 80 cms. a la creu, mida màxima indicada en l'estàndar. Les mesures d'un gran número de sobjectes preses per nosaltres durant una vintena d'anys, comparades amb altres dades més recents, després de la guerra (1925), ens permet, per altra part, dir que la mesura actual de les mides és inferior en quasi 3 cms. a la mesura d'abans de la guerra (1914) i que els límits mínims indicats en l'estàndar tant pels mascles com per les femelles, sobrepassen entorn de 2 cm. les mesures reales existents, tant en aquells com per aquelles".\nDax, mascle campió medint a la creu 70 cms.\nEl 1930, el mateix autor, que havia seguit molt d'aprop l'evolució de la raça escrivia: "De 200 exemplars que desde la guerra hemo examinat, una cinquentena mereix ser presa en consideració. No podem per falta d'espai, dedicar-nos a l'estudi d'aquests 50 exemplars, només recordarem que un "Patou de Betpouey", aquest simpàtic i bon gos que desde 1920 a 1925 ha conservat la primera plaça entre els presentats en exposició, és el major índex de qualitat. D'ell en va sortir "Gazost de Betpouey", substancial sense pesadesa, compacte, sostingut per una bonica estructura, arrepenjat sobre bons peus, expressiu en la seva figura i pigmentat a les mucoses. Gazost és de fet el tipo ideal de semental a buscar. Ja no cal demostrar que un mascle una mica proper al terra és més útil que el gran gos, si rarament surt bé, sovint massa despenjat ".\nAnys més tard, M. Senac-Lagrange va ser convidat a jutjar el 1951 a Englaterra i a visitar la criadera de Mme. Harper Tríos Fontaines (fundadora el 1936 del Pyrenean Mountain Dog Club of Great Britain, i de l'afix Fontenay) i de la seva crònica extreiem el següent: "....He jutjat a 75 exemplars...la major part d'ells ja siguin mascles com femelles són grans, jo mateix he examinat un mascle que feia 80 cms. a la creu. Es nota una criança copiosament nutrida, on algunhs representants són massa alts...".\nAltres detalls que ens mostren els diferents punts de vista, sempre interessants i enrriquits sobre la qüestió de la mida, els trobem en l'obra de J.F. Manauhton en la qual ens presenta diferents opcions: "M: Douillard, tresorer de la RACP (actualment ja no) en l'article de la revista "Chiens 2000" pàgina 280, declara: -Una vegada més, recordarem que val mil vegades més un bonic mascle de 70 a 72 cms. que un vedell de 80 cms.. És inútil buscar el màxim en altura, essent l'armonia del gos el més difícil de conservar-".\nCH. Han de la Borda d'Urtx, mascle campió mesurant a la creu 78,5 cms.\nEls dos mascles són perfectament operatius i funcionals, i a més, es dóna la circumstància que són avi i net.\nPerò M. Mansencal, secretari (d'aleshores) de la RACP escriu a la revista "Vie Canine" l'abril del 1976: "Jo penso, sobre tot, que s'ha d'educar als experts i jutges extrangers amb la finalitat que apreciin als gossos de potes més llargues, doncs agafen més espai, donant cierta expressió d'elegància".\nI el mateix J.F. Manauthon aafegeix: "Respecte a la meva opinió, jo no trobo contradiccions entre aquestes opinions malgrat els matisos. Un gos es jutja pel cos i no segons les mesures, és a dir uns números. El Gos dels Pirineus no s'assembla al Sant Bernat, ni tampoc a un LEBREL. El Gos dels Pirineus ha de combinar unes exigències diverses, les quals, portades a l'extrem, serien uns defectes. Cal que sigui potent sense pesadesa, elegant sense ser dèbil, ni massa proper al terra ni despenjat. En conjunt, la seva constitució ha de ser armoniosa. En conseqüència, jo no vull discutir la mida sense veure el gos".\nAquest autor també fa les següents observacions: "En primer lloc, la sensatesa i sabiesa de l'estàndar, que ha tingut present el caràcter fluctuant, com la mida, basats en l'observació dels gossos trobats. El marge de variabilitat (diferència entre el tipo "gran" i el tipo "petit") és apreciable: 7 cms. per la femella (actualment 10 cms.) 10 cms. pel mascle, sense tenir present les toleràncias. O sigui que la mida depèn de factors del medi exterior i de les secrecions internes. En el quadre de la raça en general, aquestes variacions que anomenem "somations" són individuals i no hereditàries. El què verdaderament és hereditari és el tipo "mitjà"".\n"Malgrat això, la selecció ha permès aïllar unes línies pures de mides grans. Molts criadors no han resistit la tentació de fer-los grans i han tingut èxit per, a quin preu?. Algunes vegades s'han obtingut grans exemplars mal construits . A mesura s'ha perdut en reflexes el què s'ha guanyat en mida. O s'han efectuat uns mals acoplaments, simplement per acostar-se a les grans mides".\nPer acabar, segueix dient J.F. Manauhton: "Vull dir que jo conec boniques femelles de 67 a 70 cms. i bonics mascles ben construits, amb CORVEJONES acabats, els quals medeixen de 75 a 78 cms. i els reflexes dels quals -els muntanyencs pirinaics diuen la qualitat- res deixen a desitjar. Per altra part, aquests gossos són potents, es desplacen ràpid i lleugers durant molt de temps, es fan respectar. Per mi aquests atributs són suficients".\nDesprés de llegir això, què ens queda més per dir?. Potser remarcar el següent: No té importància l'estatura -sempre que estigui compresa entre els límits de l'estàndar- el què és realment important és que el Pirenaic sigui armonios i extremadament típic en conjunt. Això vol dir que estigui ben construit, tant de cap, tronc i extremitats, guardant les proporcions entre aquestes parts, tant en forma, mesures i angles.\nMai hem d'oblidar que el Pirenaic ha de ser per sobre de tot "funcional". Ha de funcionar i operar correctament a la muntanya, guardant i defenent als remats que generalment es mouen en terrenys més o menys abruptes. I ha de funcionar correctament quan guarden les finques i propietats per que la seva feina sigui efectiva.\nPer això, ha de ser fort, potent i àgil a la vegada. Que la seva principal arma sigui l'efect disuasori que li dóna la seva privilegiada envergadura i la seva capacitat de desplaçar-se amb facilitat amb el menor desgast d'energia i el menor cansament possible, fins hi tot en terrenys accidentats, per que, arribat el cas, sàpiga treure el millor profit del què la naturalesa li ha donat.\nSi busquem mida, angulacions i aploms, es trencarà l'equilibri. Obtindrem un gos molt alt, però menys àgil i potent, i segur que es cansarà amb molta facilitat. O per contra, si sacrifiquem mida per sota els límits, preservant la resta, obtindrem un gos amb menor presència que no es correspondrà amb la funció que ha de realitzar.


tot el que has DE saber SOBRE\nFUTURMOD pretén establir col·laboracions estables entre emprenedors que comencen el seu negoci i empreses consolidades del sector de la moda per tal de contribuir a millorar la seva competitivitat i aportar beneficis a ambdues parts.\nEl projecte pretén, també, construir noves cadenes de valor i xarxes de relació entre joves emprenedors, empreses consolidades, administracions, escoles de disseny i centres de recerca per impulsar la innovació en el sector de la moda.\nFUTURMOD comença amb la recepció de la teva idea i/o projecte empresarial. Volem conèixer la teva proposta de valor i dissenyar un itinerari per acompanyar el teu projecte empresarial.\nExperts del negoci de la moda t’ajuden a impulsar el creixement del teu projecte empresarial. Podràs triar entre diferents col·laboradors de FUTURMOD per trobar el professional més adient a la teva activitat i amb qui puguis establir una relació de confiança.\nPodràs participar en diferents tallers i seminaris sobre operacions de producció, finances, màrqueting, identitat de marca, comerç internacional, aspectes jurídics tots enfocats a facilitar el creixement i consolidació de negocis de moda.\nTreballem per a vosaltres\nConsultor per a PIMES\nResponsable Innovac. Fitex\nProject Manager de MODACC


El Patronat de Promoció Econòmica de la Diputació de Lleida licita obres per un import de 1.358.344,79 € - TOTLLEIDA\nEl Patronat de Promoció Econòmica de la Diputació de Lleida licita obres per un import de 1.358.344,79 €\nTerritoriGLOBALLEIDA. EMPRENEDORIA I EMPRESANotícies\nQuatre actuacions que formen part dels projectes ‘Camins tradicionals dels Pirineus’ i ‘Camí de Sant Jaume: Xarxa pel Patrimoni’, cofinançats amb fons FEDER, la Diputació de Lleida i els municipis implicats\nEls projectes ‘Camins tradicionals dels Pirineus’ i ‘Camí de Sant Jaume’, que lidera el Patronat de Promoció Econòmica i finançats amb fons europeus FEDER, la Diputació de Lleida i els municipis implicats, han obert la licitació per a les obres de quatre actuacions incloses en aquests projectes.\nEs tracta de les obres per a l’execució dels projectes d’adequació i senyalització de camins a les comarques de la Cerdanya, l’Alt Urgell, la Val d’Aran, el Pallars Jussà, el Pallars Sobirà, l’Alta Ribagorça, el Solsonès i el municipi de la Baronia de Rialb, que formen part del projecte ‘Camins tradicionals dels Pirineus’, amb un pressupost de licitació de 900.805,90 € IVA inclòs (21%), i una durada estimada d’execució de 4 mesos.\nD’aquesta manera s’impulsarà la pràctica del senderisme en aquestes comarques i la promoció de la xarxa camins històrics del Pirineu, que suposarà la reactivació econòmica d’aquests territoris.\nTambé dins del projecte ‘Camins Tradicionals dels Pirineus’, s’ha obert la licitació de les obres per a la construcció d’un mirador principal i dos de secundaris, així com la millora dels accessos i la senyalització a la Roca Regina, que està situada al municipi de Castell de Mur, a la comarca del Pallars Jussà, que compta amb un pressupost de licitació de 165.951,50 € IVA inclòs (21%), i una durada d’execució de 4 mesos.\nL’objectiu amb aquests miradors a la carena de la Roca Regina és fer gaudir als senderistes d’unes vistes espectaculars del paisatge de la Conca de Tremp i el Barranc del Bosc.\nAquestes dues actuacions aposten per posicionar Lleida com una destinació sostenible líder en turisme d’interior i de muntanya, amb l’objectiu específic d’establir una xarxa de camins per a la pràctica del senderisme, sumen 1.066.757,40 €, cofinançats amb fons FEDER, la Diputació de Lleida i els municipis implicats.\nObres de recuperació del molí de Puigverd – molí del Siscar – molí del Senyor, al municipi de Puigverd d’Agramunt\nPel que fa a les dues licitacions obertes per a l’execució de les obres de les actuacions en el projecte ‘Camí de Sant Jaume: Xarxa pel Patrimoni’, s’ha obert una licitació per l’obra de restauració i reforma de la pavimentació existent de l’eix antic dels carrers de Barbens, en el seu pas pel carrer Dr. Albertí, que compta amb un pressupost d’adjudicació de 100.357,40 € IVA inclòs (21%), amb una durada d’execució de 3 mesos. I una altra per a l’execució de les obres de recuperació del molí de Puigverd – molí del Siscar – molí del Senyor, al municipi de Puigverd d’Agramunt, obra que compta amb un pressupost de 191.229,99 € IVA inclòs (21%), amb una durada per a la seva execució de 6 mesos. Per a aquestes dues actuacions es destinaran 291.587,39 € IVA inclòs (21%).\nAquest projecte és una aposta per a la posada en valor de tota la riquesa patrimonial que ofereix el Camí de Sant Jaume, en el seu pas des de Tàrrega fins a Alfarràs, com a element de desenvolupament territorial d’un model de turisme ètic, sostenible, responsable i accessible, basat en l’acolliment i l’hospitalitat.\nEl “més clicat” ahir 17 d’abril a totlleida.cat NOTÍCIES. Diari digital de proximitat. Informació de confiança.


L’oposició d’Escaldes proposa que els promotors guanyin edificabilitat en alçada a canvi de cedir més sòl – FÒRUM.ad\nOn: 19/08/19 21:33\nEl desenvolupament urbanístic del Clot d’Emprivat ha centrat bona part de la sessió de comú d’aquesta tarda a Escaldes-Engordany. L’oposició no veu malament que en els projectes immobiliaris es puguin alliberar més metres quadrats públics a peu de carrer a canvi de guanyar edificabilitat en altura. La cònsol indica que un canvi com aquest en el pla urbanístic demana un estudi profund que no es pot fer en quatre mesos i que en tot cas hauria de quedar per al comú entrant.\nEl conseller liberal Higini Martínez ha posat sobre la taula l’exemple d’un privat que s’ha dirigit al comú interessat a alliberar més del 15% mínim a canvi de guanyar edificabilitat en altura. El membre de l’oposició considera que replantejar la qüestió en aquests termes acontentaria els promotors i beneficiaria la ciutadania, amb més espai públic en una zona vital de la parròquia. “Com que els pisos més alts es poden vendre millor, ell acceptaria alliberar més espai. Penso que a la ciutadania li interessa l’alliberament d’espai”, assegura.\nLa socialdemòcrata Cèlia Vendrell no veu amb mals ulls examinar aquestes possibilitats. Tanmateix, la cònsol assegura que no es tracta d’un canvi menor i demana un estudi acurat per determinar l’impacte que tindria a tota la zona. I que en tot cas no es pot abordar en els pocs mesos que queden de mandat a l’actual comú. “No es pot fer que perquè un privat hagi demanat això, correm tots. És una modificació molt important i abans s’ha d’estudiar i saber ben bé si per les altres parcel·les també seria possible”, insisteix Trini Marín.\nPrecisament el comú ha validat aquesta tarda diferents propostes d’acord de modificació del pla d’urbanisme que fan referència a d’altres qüestions. També s’ha donat llum verd al canvi de la llei de finances comunals que amb els altres comuns es proposarà al Consell General.\nPrevious Post: Troguet intentarà fer el seu segon vuit mil\nNext Post: Temps variable


Pep Guardiola, entrenador català del Bayern Munic, durant la taula rodona amb alguns periodistes especialitzats. M.P.\nMunicLes possibilitats de la premsa d’accedir als jugadors i als entrenadors en els clubs d’elit s’han anat complicant inexorablement any rere any. Els futbolistes de Can Barça ja pràcticament no atenen els mitjans de comunicació entre setmana, les entrevistes individualitzades amb la premsa són gairebé una quimera i els periodistes ja no poden viatjar amb l’equip. Això també passa al Bayern i en altres grans clubs de futbol, que s’han adonat que amb la creació de continguts a través dels seus canals audiovisuals i les xarxes socials ja poden arribar a multitud de fans sense passar per la crítica dels mitjans tradicionals.\nEn la distància curta els informadors locals s’animen amb preguntes ben diverses. Aprofiten que tenen a prop Guardiola per intentar descobrir més de la seva esfera personal, dels seus gustos i del seu caràcter. "¿Qui fa millor la ronda, els artistes de la premsa escrita o els de la ràdio i televisió?", provoca un veterà periodista tot just quan el Pep se li asseu al davant. "Amb vosaltres em sento millor. Deu ser perquè aquí la cadira és més còmoda", bromeja l’entrenador. "Quan i com decideix l’alineació?", pregunta un altre reporter. "Depèn. A vegades dos dies abans del partit ho tinc tot clar, a vegades tres hores abans del partit prenc l’última decisió: veig els jugadors, calibro moltes coses. Les meves decisions no només tenen en compte les característiques dels jugadors, sinó com s’han entrenat durant els dos o tres últims mesos", exposa l’entrenador català. "Però què li pot fer canviar una decisió després de l’últim entrenament del dia anterior?", insisteix el mateix periodista. "A vegades me’n vaig a dormir amb la meva dona i canvio d’opinió", prossegueix el tècnic, embolicant-se inconscientment amb una expressió que en alemany té doble sentit, davant les rialles generals. "¿Pensa en alineacions quan és al llit?", rebla el mateix representant d’un diari sensacionalista. "Al llit tinc altres feines: dormir", replica amb una pausa teatral i divertida Guardiola. "¿I quin tant per cent d’influència té la seva dona en les alineacions?", salta un altre reporter. "La meva dona té molts talents, però, de futbol, cap. Després de 20 anys junts no ha après gaire cosa de futbol", somriu l’entrenador. "¿I el seu fill influeix en l’onze?", continua l’interrogatori. "El meu fill és un fan del bàsquet i de Stephen Curry, dels Warriors. I les meves filles no s’interessen pel futbol, sinó per altres coses. Però els agrada venir a l’Allianz Arena", conclou amb paciència Guardiola.\nPep Guardiola periodistes bundesliga Bayern de Munic


Lloguer de carpes per esdeveniments d’empresa – Envelats Ballus\nLloguer de carpes per esdeveniments d’empresa\nEnvelats Ballus > Noticias > Noticias > Lloguer de carpes per esdeveniments d’empresa\nNovembre 17, 2015 Envelats BallúsNoticias, Últims TreballsDeixar un comentari0\nCada vegada són més les empreses que organitzen actes corporatius pels seus treballadors i familiars. El bon temps que ha fet aquests primers mesos de tardor ha afavorit la celebració d’aquests esdeveniments en carpes per tal de poder albergar el màxim número de persones.\nAquestes són les empreses que han comptat amb Envelats Ballús pel muntatge de les carpes que han albergat els seus esdeveniments:\nLa seva filial a Mollet d’aquesta empresa farmacèutica, líder en solucions i serveis pel sector farmacèutic i teràpies biotecnològiques.\nL’empresa ha celebrat una jornada de portes obertes pels seus empleats i famílies i a Envelats Ballús ho hem possible gràcies a la instal·lació i el muntatge d’una carpa gran per a la celebració de l’esdeveniment.\nHem sigut els responsables del muntatge de les carpes per a la celebració d’actes corporatius a la filial de Palafolls de l’empresa Sandoz Industrial Products. Una unitat de negocio on es produeixen matèries primes per a la fabricació d’especialitats farmacèutiques, sent el primer productor mundial d’antibiòtics semi-sintètics.\nPer a l’ocasió es varen instal·lar vàries carpes de 5×5 pel desenvolupament de cada activitat.\nLa filial de la multinacional Murfit Kappa, número 1 en solucions d’embalatge i packaging, ha celebrat una trobada d’empresa i Carpes Ballús ho hem fet possible mitjançant el muntatge d’una carpa de 15×5.\nSi estàs organitzant l’acte de la teva empresa i necessites una carpa, contacta amb nosaltres! Truca’ns al 93 849 10 7 o al 608 735 037 i explica’ns què necessites.\nLloguer i muntatge de carpes a mida per a celebracions especials!\nEl teu e-mail no serà publicat Els camps necessaris estan marcats amb *


Avís Legal | MercatSetmanal.cat\nEn compliment amb la Llei 34/2002, d’11 de juliol, de Serveis de la Societat de la Informació i del Comerç Electrònic, la titular del domini www.mercatsetmanal.cat (d’ara endavant la Web) és Ivan Fustero Burgués (d’ara endavant editor) amb D.N.I.: 43.707.765-Z i domicili a la Gran Via de Lluís Companys, 136 àt. 1a de Premià de Mar, Barcelona. Telèfon: 675.500.224 i e-mail: info@mercatsetmanal.cat\nEl titular no es responsabilitza del mal ús que es realitzi dels continguts de la Web, sent exclusiva responsabilitat de la persona que hi accedeix a ells o els utilitza. Tampoc assumeix cap responsabilitat per la informació continguda en les pàgines web de tercers a les que es pugui accedir per enllaços des de la Web. La presència d’aquests enllaços tenen una finalitat informativa, no constituint en cap cas una invitació a la contractació de productes o serveis que s’ofereixin en la pàgina web de destí. En cas que el titular tingui coneixement efectiu que l’activitat o la informació a la que es remet des de aquests enllaços és il·lícita, constitutiva de delicte o pot lesionar bens o drets de tercers susceptibles d’indemnització, actuarà amb la diligència necessària per suprimir o inutilitzar l’enllaç corresponent amb la major brevetat possible.\nCom a regla general, l’usuari es compromet a utilitzar els serveis i continguts del web d’acord amb el que estableix la llei, la moral, l’ordre públic i en les presents condicions generals d’ús, en particular quan publiqui opinions o fotografies en els diferents formularis que ho permeten. En aquells serveis que per la seva naturalesa permetin a l’usuari introduir qualsevol tipus d’informació, opinió, comentari, fotografia o qualsevol altre tipus de contingut al portal, l’usuari s’obliga a títol merament informatiu a:\nL’usuari és l’únic responsable dels continguts que publiqui i respondrà davant l’editor o davant de qualsevol tercer de qualsevol danys i perjudicis que poguessin causar com a conseqüència de l’incompliment d’aquestes condicions.\nAquesta web i els seus continguts són propietat de l’editor o de tercers que l’han autoritzada per al seu ús. Tots els textos, dissenys, continguts, estructura, logotips, codis font, i demés elements de la pàgina web estan protegits per la legislació i els tractats internacionals vigents en la matèria. La reproducció, còpia, distribució, modificació i/o qualsevol altra activitat que es pogues realitzar amb els continguts d’aquesta pàgina web, qualsevol que fos la seva finalitat i el mitjà utilitzat per a això, queden estrictament prohibits sense la prèvia autorització expressa de el titular. L’accés a aquesta pàgina web no suposa, en cap cas, adquisició per part dels usuaris de cap dret de propietat intel·lectual sobre els continguts que figuren en la mateixa.\nLa Web pel seu propi compte o la d’un tercer contractat per a la prestació de serveis de medició, pot utilitzar cookies quan un usuari navega pel lloc web. Les cookies són fitxers enviats al navegador per mitjà d’un servidor web amb la finalitat de registrar les activitats de l’usuari durant el seu temps de navegació. Les cookies utilitzades pel lloc web s’associen únicament amb un usuari anònim i el seu ordinador, i no proporcionen per si mateixes les dades personals de l’usuari. L’usuari té la possibilitat de configurar el seu navegador per ser avisat de la recepció de cookies i per impedir-ne la seva instal·lació en el seu equip. Si us plau, consulti les instruccions i manuals del seu navegador per ampliar aquesta informació.\nLa Web utilitza el sistema Google Analytics el qual pot emmagatzemar cookies al seu ordinador per ajudar-nos a recopilar informació que serà utilitzada únicament amb finalitats estadístiques i del comportaments dels visitants al utilitzar el nostre lloc web. La informació que recopila la cookie és emmagatzemada i transmesa cap als servidors de Google als Estats Units el qual utilitzarà aquestes dades per recopilar la seva activitat al nostre lloc i generar informes amb el propòsit d’identificar l’ús que fa d’ell. Google podrà transmetre aquesta informació a tercers quan així ho requereixi la legislació, o quan aquests tercers processin la informació per compte de Google. Google no associarà la seva adreça IP amb cap altra dada de què disposi Google. Vostè pot rebutjar el tractament de les dades o la informació rebutjant l’ús de cookies mitjançant la selecció de la configuració apropiada del seu navegador.\nL’usuari trobarà dins d’aquest lloc enllaços a pàgines de promocions, microlloc, botigues virtuals, patrocinadors, publicitat d’afiliats i xarxes publicitàries que li podran sol·licitar informació. La informació que es proporcioni en aquests llocs està subjecta a les polítiques de privacitat o condicions d’ús que es despleguin en aquests llocs i no estarà sota responsabilitat de l’editor pel que recomanem als usuaris revisar detalladament les polítiques de privacitat que es despleguin en els llocs de tercers.\nLa Web utilitza el sistema publicitari de Google Adsense (Política de Privacitat), que utilitza cookies per publicar anuncis basant-se en les visites de l’usuari. L’ús de la galeta DART permet a Google i als seus socis publicar anuncis basats en les visites que els usuaris realitzen en el Web o en altres llocs d’Internet. L’usuari pot desactivar l’ús de la galeta DART a través de la pàgina d’inhabilitació d’anuncis.\nEl titular no assumeix cap responsabilitat que es pugui derivar de problemes tècnics o fallades en els equips informàtics, no imputables a el titular que es produeixin durant la connexió a la xarxa d’Internet, així com de danys que poguessin ser causats per terceres persones mitjançant intromissions il·legítimes fora del control de el titular. També queda exonerada de tota responsabilitat davant possibles danys o perjudicis que puguin sofrir les usuaris a conseqüència d’errors, defectes o omissions en la informació que facilita quan escaigui de fonts alienes a el titular.


Enric I. Canela » Blog Archive » El Pacte no pactat\nEl Pacte no pactat\nEncara que amb retard, el Govern de la Generalitat ha aprovat avui la seva proposta del Pacte Nacional per a la Recerca i la Innovació (PRNI) (podeu llegir la notícia completa a l’enllaç) amb l’objectiu de fixar a 15 anys vista un full de ruta compartit amb els partits polítics, les universitats, les associacions empresarials i els sindicats, i amb altres agents socials i econòmics que s’hi vulguin adherir.\nEl Govern promou el Pacte per tal de compartir una agenda comuna de país per al desenvolupament d’un nou model socioeconòmic basat en la recerca, la innovació i l’educació que permeti passar d’una economia industrial i de serveis tradicional cap a una altra basada en el coneixement.\nEl Comitè Permanent d’Experts del PNRI va lliurar al Govern el 30 d’abril passat un document de bases fruit de sis mesos de treball que ha comptat amb la participació de gairebé 700 experts a nivell nacional i internacional de l’empresa, l’administració i el món acadèmic. El Govern, a partir de les recomanacions fetes pels experts, ha aprovat formalment la seva proposta, que ja es va avançar fa unes setmanes als agents per iniciar les sessions de treball i assolir un acord.\nNo m’agrada gaire el llenguatge. Diu que hi ha 8 reptes i dins de cada repte 26 objectius. Repte és Objectiu difícil que constitueix un estímul i un desafiament per a qui se’l proposa, mentre que objectiu és Fi a aconseguir. Jo crec que hi ha 8 objectius globals i 26 objectius parcials o subobjectius encara que alguns si que són realment reptes. Em desagrada que el plantejament inicial sigui considerar difícil d’aconseguir allò que intentem pactar. Poca confiança. Segurament deu ser, però, que aquesta paraula està de moda, tot són reptes.\nDiu al final del text que el PNRI es desplegarà a partir d’un pla de prioritats i una planificació de les actuacions dels diferents agents i comptarà amb una Comissió de Seguiment. Jo imaginava que el Pacte s’havia de pactar, com es pot desplegar un Pacte que no s’ha pactat? Clar que la començament diu que és una proposta de Pacte. Potser és que la redacció és incorrecta i no es desplegarà el Pacte sinó que es faran les accions per aconseguir el Pacte. Potser ens ho aclariran aviat. Veurem.\n2 respostes a “El Pacte no pactat”\na 15 jul. 2008 a les 9:17 David\nUn altre “Pacte Nacional” més per a la col·lecció. D’altra cosa no sé, però en màrqueting són uns experts…\na 15 jul. 2008 a les 10:35 enriccanela\nMés aviat em sembla un ridícul espantós. A la meva vida he vist una cosa igual. Jo ja veus que no me n’estic. POsar-los en evidència.


Però, un club esportiu... no és molt avorrit? - Trobada de primavera - Club Patí Barcelona\nPerò, un club esportiu… no és molt avorrit? – Trobada de primavera\nMateu Capell 1 juny, 2015 Activitats, Cròniques, Cultural, Fotos, Notícia\nQuan sentim les paraules “club esportiu” tendim a pensar en una organització feta a l’antiga, tancada, amb esperit militar i un sol objectiu al cap: les medalles i el mèrit individual. Malgrat que, a vegades, això és el que pot semblar des de fora, els clubs esportius actuals ens hem hagut de renovar per donar resposta a les necessitats d’un públic més dinàmic i exigent, amb una visió no sempre tan competitiva sobre l’esport.\nMoltes vegades es confón perseverança amb avorriment. Què hi ha més divertit i estimulant que dedicar-se a millorar la tècnica de patinatge, envoltat de companys i amics?\nÉs cert que els clubs esportius complim amb una sèrie de requisits que ens diferencien de manera significativa de les organitzacions informals o amateurs: som professionals de l’esport i defensem l’ètica per davant de l’estètica comercial. Això vol dir que la nostra feina és fer tocar de peus a terra sobre les expectatives que generen els estímuls comercials, moltes vegades poc ajustats a la realitat.\nAlgunes marques comercials pretenen donar una imatge de l’esport d’èlit molt assequible, fet que acaba frustrant molts esportistes amateurs que no arriben al nivell esperat.\nEn patinatge també tenim exemples d’estratègies comercials i creació de falses expectatives. És segur que amb rodes de 125mm aniràs més ràpid. La qüestió és que no patinaràs millor. I això ja passava amb rodes de diàmetres inferiors.\nTanmateix, els clubs esportius de nova generació com el nostre, també incorporem una visió oberta del sistema esportiu i som molt més que un lloc on practicar una activitat. Els esdeveniments familiars, la gresca i la festa no poden faltar en un club cosmopolita com el nostre. T’hi animes?\nFer el pallasso és una de les activitats secundàries amb més acceptació del nostre club.\nEl passat 24 de maig varem celebrar una trobada multiesportiva, aprofitant l’aniversari del Luis:\nVisita l’àlbum complet de fotografies\nAixò sembla un club militar?\nEn Luis ens va preparar un dinar de gourmet.\nEstà clar que el Club és de patinatge…\nL’entrenament a la T2 no va fallar.\n← Marató Martin Fiz 2015 (Vitoria-Gasteiz) – Galeria de fotos i Crònica\nII Maraton Internacional Patinaje de Madrid – Galeria de Fotos →


L'Aliança Francesa posa a la venda la Casa Taulé | Ràdio Sabadell\nL'Aliança Francesa posa a la venda la Casa Taulé\nImatge de la Casa Taulé, seu de l'Aliança Francesa | Roger Benet\n07.11.2018 15:57 Núria García\nL'Aliança Francesa té a la venda la seva seu al carrer Sant Joan, la Casa Taulé. La Junta de l'entitat ha donat llum verda a l'operació per mirar de trobar una sortida viable a la delicada situació econòmica que arrossega el centre cultural. L'Aliança deu les nòmines als treballadors des del mes de juliol i els diferents deutes no paren de créixer a conseqüència de la falta de liquiditat. “Tenim un problema de finançament i acumulem nòmines impagades des del juliol. La falta de previsió i una mica de mala gestió ens han portat a aquesta situació”, ha afirmat la presidenta de l'entitat, Berta Tiana. A hores d'ara, la prioritat és buscar un inversor que es comprometi a mantenir l'activitat del centre cultural, però també hi ha sobre la taula l'escenari que aparegui un inversor que només compri l'edifici; fet que posaria en entredit la continuitat del projecte. No obstant això, la Casa Taulé és un edifici protegit en el qual només s'hi preveuen usos culturals, esportius, sociosanitaris o educatius.\nL'entitat treballa a contrarrellotge, ja que el 29 de desembre expira el termini abans d'entrar en concurs de creditors de manera definitiva. "Vam fer una sol·licitud voluntària quan vam entrar en pèrdues. El 29 de desembre hem d'entregar tota la documentació, de manera que ho hauríem de resoldre abans perquè, si no, després no podrem fer-hi res", ha assenyalat la presidenta de l'Aliança. L'Ajuntament de Sabadell està al cas de les dificultats per les quals travessa l'entitat del carrer Sant Joan i posarà a la seva disposició assessorament jurídic gratuït, mentre que ha descartat comprar l'immoble, tot i el seu valor patrimonial. "Som una entitat privada i el consistori no té per què reflotar una entitat privada", ha sentenciat Berta Tiana.\nL'Aliança Francesa compta amb quatre treballadors indefinits, dels quals tres estan ara mateix de baixa. Aquesta situació ha portat el centre cultural a no impartir cap curs estable a la Casa Taulé, de manera que actualment només treballen per a un parell de clients externs.


Tres vehicles implicats en un accident a l'A-7 a Tarragona\nL'incident ha passat poc després de les nou del matí\n09/10/2018 09:30 | Actualitzat a 09/10/2018 12:18\nL'accident ha tingut lloc a l'autovia A-7 a Tarragona | Google Maps\nAquest dimarts 9 d'octubre, s'ha registrat un accident a l'autovia A-7, al seu pas pel terme municipal de Tarragona, on s'han vist implicats tres vehicles, segons ha informat el Servei Català de Trànsit. De resultes de l'accident, tres persones han estat ateses, però han sortit il·leses, segons informa el Sistema d'Emergències Mèdiques. A més, s'ha vist afectat un carril que ha estat tallat a la circulació en sentit nord.\nQuan passaven pocs minuts de les nou del matí, el servei d'emergències ha rebut un avís d'un accident múltiple a l'autovia A-7, al seu pas pel terme municipal de Tarragona. En aquest sentit, tres vehicles s'han vist implicats en una col·lisió al voltant del punt quilomètric 1.162 de la via.\nFins al lloc de l'incident s'hi ha desplaçat una dotació dels Bombers de la Generalitat, els quals han realitzat tasques de desconnexió de bateries, a més de la neteja de la calçada. Tanmateix, el SEM ha atès a tres persones que anaven en els vehicles, però, afortunadament, no han tingut cap lesió després de l'accident.\nA causa de la col·lisió dels vehicles, s'ha vist afectat un carril que ha estat tallat a la circulació en sentit nord de l'autovia.\nUn cotxe bolca a una carretera del Tarragonès\nQuan faltaven pocs minuts per a les sis del matí d'aquest passat dilluns, s'ha produït un accident de trànsit a la carretera TV-2041, al seu pas per Roda de Berà. En aquest cas, una conductora ha bolcat el seu vehicle, per causes que encara es desconeixen.\nAquesta és una carretera coneguda a la zona, ja que uneix l'N-340 amb el nucli del municipi del Baix Gaià. De resultes de l'accident, la dona que conduïa el vehicle ha resultat ferida i ha estat traslladada fins a l'Hospital Comarcal del Vendrell, on l'han atès.\ntrànsit accident A-7


escolamarcadaques: de gener 2011\nAvui ha sigut un dia de temps canviant. A les 9.45 Josep Flor i jo érem a sobre les penya-segats de S'Alqueria sota una pluja imponent i veient un mar fort i estrany, amb ones altes i trencants. Al mig del mar, entre els penya-segats del Cau de sa Guineu i els de la Punta d'en Roig, lluny de costa, quan l'ona era gran es veia una roca del fons del mar que només es pot veure en dies de forta tempesta de mar. La Nathalie ha enviat llavor un sms dient que no venia, demostrant educació i intel·ligència, i en Miquel i l'Anna Giró han trucat preguntant si sortíem.\nHem decidit no sortir, de fet la pluja impedia veure amb claredat un mar enfurismat. En Josep ha tornat cap a Barcelona, però quan ja ell s'havia posat en marxa ha parat de ploure, ha sortit el sol, el mar s'ha calmat una mica i ha entrat la tramuntana. Llavors Miquel i Anna han trucat per sortir, jo ja no podia, però ells ho han fet, i encara han trobat un mar mogut, sobretot arribant a Cap de Creus, on la línia entre Encalladora i Massa d'Or era un infern, i des d'on es veia la tramuntana bufar de valent al costat de Port de la Selva.\nLa sortida de Tossa-Lloret s'ha aplacat fins el 19 de Febrer, si el temps ho permet.\nEl dimecres, també si el temps ens deixa, tornarem a sortir.\nPublicat per Mútur a 19:22 1 comentari:\nAhir va ser una sortida molt plàcida i tranquil·la, sense fred ni vent ni ones, només amb el petit ensurt d'un estrany esser que es va apropar al container i del que l'ombra a la porta es veu a la foto. No li varem fer cap cas. Érem Pilar, Anna Giró, Nathalie i jo, i varem palejar fins a Cap de Creus, on Anna i Pilar, qui anaven més a prop de costa varen entrar a Sa Freu, mentre Nathalie i jo donàvem el tomb a Massa d'or (Sa Rata), amb una mica de turbulència com sempre, i després tots quatre tornàvem a una velocitat important (Nathalie tenia que ser a les cinc al cole), tan important que crec va ser excessiva, encara que sempre va be practicar velocitat, o potser és que quan no hi han dificultats les inventem nosaltres.\nRecordeu que el dissabte hi ha la sortida a Tossa, però depenem del temps atmosfèric, i apunta llevantada i tempestes, de manera que hem de estar en contacte, fins i tot si ho suspenem potser sortim com sempre des de Portlligat.\nPublicat per Mútur a 7:50 Cap comentari:\nPublicat per Mútur a 16:46 1 comentari:\nPublicat per Mútur a 5:33 Cap comentari:\nPublicat per Mútur a 9:04 Cap comentari:\nAhir érem Anja, Susse, Nathalie Giordano, Anna Giró i jo, i varem sortir amb una tramuntana fluixa que traient el nas a Encalladora va resultar més forta, la coneguda ratlla de Culip era important. Tornant varem gaudir d'un espectacle de colors en un cel canviant. Nathalie Giordano va arribar l'ultima a Portlligat, tot i anar vestida com un genet de cavalleria.\nEl dissabte i tornem, i recordeu la sortida del dia 29 a Tossa de Mar.\nPublicat per Mútur a 6:08 Cap comentari:\nPublicat per Mútur a 21:40 Cap comentari:\nAhir era un dia especial perquè entre tantes paraules i tants fets vuits, pobres i inútils, arribava des de un orient d'infància la possibilitat d'una realitat més palpable. A Portlligat ens varem trobar Nathalie Giordano i jo i varem sortir per veure si per mar arribaven. No els varem veure però varem trobar un mar tranquil, gris i solitari, varem parlar de Paul Eluard, i mirant de reüll vaig veure Buñuel a les roques dels penya-segats escanyant Gala per tenir les cames tortes com un genet. Al tornar a Portlligat la boira gronxava la platja, el contenidor tenia una cara somrient dibuixada, i per la riera arribava remor de distancia i de campanes, crec que era Foix fent de pastisser i navegant amb Miró mentre des de terra els cridaven. No sé qui era el timoner, però arribant amb Nathalie a Portlligat, un home amb nas de clown ens va proposar mesurar, contar i controlar no sols les paraules sinó també els fets, i la carretera que puja cap a Sant Baldiri era més estreta però la pendent era plena de gent que animava. Un dels que era a les voreres era aquell capità que veient el pal major de la barca arrancat per la tempesta va cridar "ànims, tot va de meravella" i barca i tripulants es varen salvar, no podia ser d'altra manera, i ahir el capità animava des de la vorera i darrera seu i havia un olivar amb setanta set olives negres, i volaven uns ocells que no varem saber distingir, tampoc podia ser d'altra manera, però volaven seguint la pujada i ja ens anava bé. Els caiacs els havíem deixat a les graelles velles de Portlligat i si tot va bé els tornarem a retrobar el dissabte, i no puc saber si hi haurà en Foix, ni en Lennon, ni Eluard, ni Gala, però les paraules i els fets estaran contats i guardats a les butxaques d'aquell capità que cridava "ànims, tot va de meravella!".\nPublicat per Mútur a 8:50 Cap comentari:\nAvui hem fet un brindis (a toast) a la punta de Encalladora de la banda de Culip, a Es Canons, un bon lloc amb un nom adient per aixecar les copes, i ho hem fet ballant amb les ones, ha sigut un brindis per l'any que havia acabat i pel que tot just havíem començat. A les deu del matí del primer dia d'aquest any, mentre gaire bé tothom dormia descasant de la moguda de la nit anterior, ens hem trobat a la platja de Portlligat Jordi Rotllán, Josep Flor i jo. En Josep no havia dormit ni un minut, venia directament de Cap de Creus, on havia vist sortir el sol. Hem portat corda per arrossega'l si es dormia, però després he pensat que si ho feia, es dormiria molt endavant, hem de recordar que es en Josep que sempre va el primer, i que ja no el podríem atrapar, dormit seguiria palejant, adéu, adéu. Hem sortit amb un mar tranquil, una tramuntaneta fluixa, i una sensació molt agradable de soledat en el mar; hem palejat fins a Messina, on el mar es movia més i ens avançava el que trobaríem després a Encalladora; una vegada travessada Messina, hem enfilat cap a Cap de Creus, contra una tramuntana una mica més forta del que semblava. Una vegada a Cap de Creus hem decidit fer la volta a Encalladora, per mar obert, i ens hem trobat ones no massa altes però irregulars i difícils. Josep s'ha perdut aviat en l'horitzó, i Jordi ha respost amb tranquil·litat i efectivitat davant d'una situació a la que no estava acostumat. Ens ha costat arribar fins Es Canons, i allí és on hem fet el brindis, un brindis virtual (les ones no convidaven a fer-ho amb copes i cava) però vàlid i ple d'homenatges i intencions. La tornada a Portlligat ha sigut fàcil, a la platja hem vist un grupet de gent, era ja la una i la gent s'anava despertant, i hem tornat a casa amb la sensació d'haver començat l'any havent fet quelcom que valia la pena, una d'aquelles inutilitats de que parlàvem i que justifiquen i compensen moltes limitacions i mancances. El brindis ha sigut per tots els que tant al llarg del any passat com d'aquest nou any han palejat i palejaran amb Umiiartoq per aquestes aigües, també per les aigües i les roques i el vent (tramuntana inclosa encara que es queixi la Pilar), i per els peixos, mamífers i ocells (aquest any aprendrem a distingir algun ocell a més de la gavina, o ens liarem i ja no distingirem ni la gavina) que viuen o travessen aquesta costa.\nNo tenim fotos del brindís perquè la Nathalie Giordano estava dormint. Ahir, a la cursa de Sant Esteve, la Nathalie no nes va donar galetes Principe com ens havia promès.\nPublicat per Mútur a 14:44 Cap comentari: